
SERVICIUL PLANIFICARE URBANĂ

Nr.U22007-002236/17.07.2007
REFERAT

privind aprobarea Planului Urbanistic de Detaliu "Spaţii depozitare şi birouri”, Timişoara B-dul. Industriilor nr. 4 

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere documentaţia înregistrată cu nr. U22007-002236/26.04.2007 prin care se solicită avizarea din punct de vedere urbanistic a Planului Urbanistic de Detaliu "Spaţii depozitare şi birouri”, B-dul. Industriilor nr. 4, Timişoara;
Având în vedere cerinţele Certificatului de Urbanism nr. 5813/28.09.2006;


Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu "Spaţii depozitare şi birouri”, B-dul. Industriilor nr. 4, Timişoara;
Documentaţia este iniţiată de beneficiarul S.C. EEE S.A. şi a fost elaborată de S.C. TACT IMPEX S.R.L., arh. Creţu Emanuel, proiect nr. 36/2006. 

Terenul studiat în cadrul P.U.D. este situat în intravilanul municipiului Timişoara, în zona de sud-est a oraşului, în zona Calea Buziaşului, la B-dul. Industriilor. Prin P.U.G. Timişoara pentru acest amplasament este propusă funcţiunea de zonă industrială, cu interdicţie de construire până la elaborare PUD sau PUZ..

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.


Suprafaţa totală studiată în cadrul Planului Urbanistic de Detaliu "Spaţii depozitare şi birouri”, B-dul. Industriilor nr. 4, Timişoara, este de 2179 mp şi este proprietatea privată a firmelor S.C. EEE S.A., S.C. E.E. TIM ECHIPAMENTE DE AUTOMATIZĂRI S.A. şi S.C. E.E. TEST S.A., înscrisă în CF nr. 105165, nr. top 8478/3/1/2; 8479/3/1/2; 8499/2/2/2/1 8478/3/1/2-8499/2/2/2/2/b – teren intravilan cu sediu administrativ si de productie electronice si automatizări industriale, in regim P+1E+M,  în suprafaţă de 2179mp. 
La documentaţia P.U.D. "Spaţii depozitare şi birouri”, B-dul. Industriilor nr. 4, Timişoara este anexat acordul notarial al coproprietarilor S.C. E.E. TIM ECHIPAMENTE DE AUTOMATIZĂRI S.A. şi S.C. E.E. TEST S.A .

Documentaţia P.U.D. "Spaţii depozitare şi birouri”, B-dul. Industriilor nr. 4, Timişoara, s-a întcmit în corelare cu P.U.D. aprobat prin H.C.L. 533/2006. 

Având în vedere că zona este neconstruită şi că în ultimii ani s-au dezvoltat mai multe investiţii, cum ar fi sediul ELBROMPLAST, sediul SIEMENS VDO şi sediul IZOCON GRUP documentaţia de faţă analizează posibilitatea amplăsării unor funcţiuni cu caracter de servicii şi depozitare, precum şi asigurarea accesului şi a echipării tehnico-edilitare a parcelei deţinute de beneficiar. 
Astfel, se doreşte realizarea unei construcţii cu spaţii de depozitare şi birouri, cu regim de înălţime P+1E. Locurile de parcare sunt asigurate în interiorul parcelei în număr de 22, cu posibilitatea de suplimentare. Spaţiile verzi sunt asigurate în proporţie de min. 20% din suprafaţa de teren deţinută de beneficiar.
Accesul la parcelă se realizează din B-dul. Industriilor, viitorul traseu al Inelului IV, în zona Societăţii Electrotimiş, conform avizului Comisiei de Circulaţie nr. 880/08.03.2007.
Avizul SNIF cerut prin Certificatul de Urbanism nu este necesar, deoarece terenul nu este afectat de canale. 
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.

Indicii propuşi prin prezenta documentaţie sunt:



POT maxim = 35 % - pentru funcţiunea de depozitare, servicii


CUT maxim = 0,9 

Regim maxim de înălţime propus – P+1E

La eliberarea Autorizaţiei de Construire se vor respecta condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului. 

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu "Spaţii depozitare şi birouri”, B-dul. Industriilor nr. 4, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

